CELEX: C2005/330/19
Language: et
Date: 2005-12-24 00:00:00
Title: Kohtuasi C-384/05: Eelotsusetaotlus, mille esitas Hoge Raad der Nederlanden  14. oktoobri 2005.  aasta määrusega kohtuasjas Johan Piek  versus  Staat der Nederlanden (Ministerie van Landbouw, Natuur en Voedselkwaliteit)

24.12.2005   
            
            
               ET
            
            
               Euroopa Liidu Teataja
            
            
               C 330/10
            
         Eelotsusetaotlus, mille esitas Hoge Raad der Nederlanden 14. oktoobri 2005. aasta määrusega kohtuasjas Johan Piek versus Staat der Nederlanden (Ministerie van Landbouw, Natuur en Voedselkwaliteit)
   (Kohtuasi C-384/05)
   (2005/C 330/19)
   Kohtumenetluse keel: hollandi
   Euroopa Ühenduste Kohus on saanud Hoge Raad der Nederlanden 14. oktoobri 2005. aasta määrusega esitatud eelotsusetaotluse kohtuasjas Johan Piek v. Staat der Nederlanden (Ministerie van Landbouw, Natuur en Voedselkwaliteit), mis saabus kohtukantseleisse 24. oktoober 2005.
   Hoge Raad der Nederlanden küsib Euroopa Kohtult eelotsust järgmistes küsimustes:
   
               1.
            
            
               Kas nõukogu 31. märtsi 1984. aasta määruse (EMÜ) nr 857/84 (1) artikli 3 punktiga 1 on vastuolus selle sätte rakendamiseks vastu võetud siseriiklikud õigusnormid, mille kohaselt võivad investeerimiskohustustega tootjad saada erikvoodi ainult juhul, kui ta on investeerimiskohustused endale võtnud pärast 1. septembrit 1981, aga enne 1. märtsi 1984, sõltumata sellest, kas investeerimiskohustused võeti arenguplaani raames?
            
         
               2.
            
            
               Juhul kui esimesele küsimusele ei saa vastata üldiselt, siis milliste kriteeriumite alusel peab hindama esimeses küsimuses nimetatud ajalise piirangu vastavust määrusele nr 857/84?
            
         
      (1)  Nõukogu 31. märtsi 1984. aasta määrus (EMÜ) nr 857/84, millega võetakse vastu määruse (EMÜ) nr 804/68 artiklis 5c osutatud maksu kohaldamise üldeeskirjad piima- ja piimatoodete sektoris (EÜT L 90, lk 13).